ડૉ. રાજ્યગુરુ સંત સાહિત્યના, ભક્તિ સાહિત્યના મરમી અને કરમી છે, સાહિત્ય સંસ્થાઓના અનેક ઉચ્ચ પદોને તેઓ શોભાવે છે, જેમ કે રાષ્ટ્રીય સાહિત્ય અકાદમીના ગુજરાતી ભાષા અને સાહિત્યના એડવાઈઝરી બોર્ડના સદસ્ય, પ્રસાર ભારતી – ઑલ ઈન્ડીયા રેડીયો, રાજકોટની પ્રોગ્રામ એડવાઈઝરી કમિટીના સભ્ય અને ગુજરાતી સાહિત્ય પરિષદ, મધ્યસ્થ સમિતિ, અમદાવાદના સભ્ય. ડૉ. રાજ્યગુરુ જેટલા સારા ભજનિક છે, એટલા જ સદ્ધર એ સાહિત્યના મરમી પણ છે. ભારતીય પારંપરિક પરફોર્મિંગ આર્ટ્સના વિષયમાં તેઓ નિષ્ણાંત છે. સંત સાહિત્ય વિશેના 250થી વધુ, લોક સંસ્કૃતિ વિશે 40 અને ચારણી સાહિત્ય વિશે 10થી વધુ રિસર્ચ પેપર્સ તેમણે આપ્યા છે, આ ઉપરાંત 21થી વધુ પુસ્તકો, દેશ-વિદેશના અનેક સામયિકોમાં આ વિષયોને લગતા લેખ તેઓ લખતા રહ્યા છે.